**S**zám: 1130-13/2017.

**J E G Y Z Ő K Ö N Y V**

Harta Nagyközség Önkormányzata Képviselő-testületének

2017. május 18-án megtartott nyílt üléséről.

Készült: 2 pld-ban

**J E G Y Z Ő K Ö N Y V**

Készült: Harta Nagyközség Önkormányzata Képviselő-testületének 2017. május 18-án megtartott nyílt üléséről.

Helyszín: Közös Önkormányzati Hivatal tanácskozóterme.

Jelen voltak: Dollenstein László polgármester

 Arnold Csaba alpolgármester

 Frőhlich Henrik képviselő

 Krausz Henrik képviselő

 Kuncz Gábor képviselő

 Leitert Ottó képviselő

 Schuckert György képviselő

 Dr. Sárközi Zsolt jegyző

 Keresztély László műszaki vezető főtanácsos

Dollenstein László polgármester 17 órakor megnyitotta az ülést, megállapította, hogy a képviselő-testület határozatképes, az ülésen minden képviselő részt vesz. Jegyzőkönyvvezetőnek javasolta Keresztély Lászlóné igazgatási főelőadót. Köszöntötte a jelenlévőket, valamint a Kábel-tv nézőit. Javasolja a napirendeket kiegészíteni az alábbi, azóta újabban felmerült témákban:

* Döntés a református templom falán elhelyezendő emléktábláról
* Döntés a németajkú hartai lakosok kitelepítésének emléktáblájáról
* Döntés reklámtábla elhelyezés iránti kérelemben
* Felhatalmazás a szociális központ kialakítására benyújtott pályázathoz kapcsolódó konzorciumi szerződés aláírására
* Kalocsa Város képviselői feladatai a Kiskunvíz Kft.ben
* Kalocsai Rendőrkapitányság támogatása
* Ingatlanvásárlási kérelem

A napirendeket javasolja napirendre venni és megtárgyalni.

A napirendre az alábbiak szerint tette meg a javaslatot:

(*a meghívó a jegyzőkönyv 1. sz., a jelenléti ív a 2. sz. melléklete)*

Az ülés napirendje:

 1./ Tájékoztató az előző ülés óta eltelt időszakról

 Előadó: polgármester

2./ Harta Nagyközség Önkormányzata 2016. évi költségvetésének végrehajtása és a 2016. évi maradvány jóváhagyása

Előadó: polgármester

 3./ Az önkormányzat és intézményei 2016. évi belső ellenőrzési jelentésének

 jóváhagyása

Előadó: polgármester

 4./ A Solt-Harta Köz- és Vagyonbiztonságáért Alapítvány megszüntetése

Előadó: jegyző

 5./ A Szervezeti és Működési szabályzat módosítása

 Előadó: jegyző

 6./ Szociális célú tűzifa igénylése

 Előadó: polgármester

 7./ Részvétel a TOP-5.1.2-16 „Helyi foglalkoztatási együttműködések” elnevezésű

 felhívás alapján létrejövő programban

 Előadó: polgármester

 8./ Beszámoló az önkormányzat 2016. évi beruházásairól

 Előadó: polgármester

 9./ Tájékoztató a kommunális adó bevezetésének tapasztalatairól

 Előadó: polgármester

 10./ Tájékoztató az önkormányzat társulásairól

 Előadó: polgármester

 11./ Beszámoló a Kalocsai Hivatásos Tűzoltó-parancsnokság 2016. évben végzett

 tevékenységéről

 Előadó: polgármester

 12./ A Harta, Semmelweis tér 1. sz. alatti, 168/4. hrsz-ú társasház Alapító

 Okiratának jóváhagyása

 Előadó: polgármester

 13./ Egyes településrendezési és ingatlanügyek

 Előadó: polgármester

 14./ A közbeszerzési szabályzat felülvizsgálata

 Előadó: jegyző

 15./ A helyi termékértékesítést szolgáló piac kialakítására és a közétkeztetés

 fejlesztésére benyújtandó pályázatokról szóló határozatok módosítása

 Előadó: jegyző

 16./ Döntés a református templom falán elhelyezendő emléktábláról

 Előadó: polgármester

 17./ Döntés a németajkú hartai lakosok kitelepítésének emléktáblájáról

 Előadó: polgármester

 18./ Felhatalmazás a szociális központ kialakítására benyújtott pályázathoz

 kapcsolódó konzorciumi szerződés aláírására

 Előadó: polgármester

 19./ Döntés reklámtábla elhelyezés iránti kérelemben

 Előadó: polgármester

 20./ Kalocsa Város képviselői feladatairól szóló megállapodás az ivóvíz-

 közműrendszerre vonatkozóan

 Előadó: polgármester

 21./ Kalocsai Rendőrkapitányság támogatása

 Előadó: polgármester

 22./ Ingatlanvásárlási kérelem

 Előadó: polgármester

 23./ Egyéb ügyek

 Előadó: polgármester

**Dollenstein László polgármester:**

Megkérdezte a képviselőket, hogy a napirenddel kapcsolatban van-e kérdés, vélemény, hozzászólás, más javaslat.

A **képviselő-testület** egyhangú 7 igen szavazattal a napirendre tett javaslatot elfogadta.

**Szám:** 41/2017. (V.18.) Kt.h.

**Tárgy:** Napirendek módosítása

**H A T Á R O Z A T**

Harta Nagyközség Önkormányzatának Képviselő-testülete az ülés napirendjét a módosító javaslatok alapján a következők szerint határozza meg:

 1./ Tájékoztató az előző ülés óta eltelt időszakról

 Előadó: polgármester

2./ Harta Nagyközség Önkormányzata 2016. évi költségvetésének végrehajtása és a 2016. évi maradvány jóváhagyása

Előadó: polgármester

 3./ Az önkormányzat és intézményei 2016. évi belső ellenőrzési jelentésének

 jóváhagyása

Előadó: polgármester

 4./ A Solt-Harta Köz- és Vagyonbiztonságáért Alapítvány megszüntetése

Előadó: jegyző

 5./ A Szervezeti és Működési szabályzat módosítása

 Előadó: jegyző

 6./ Szociális célú tűzifa igénylése

 Előadó: polgármester

 7./ Részvétel a TOP-5.1.2-16 „Helyi foglalkoztatási együttműködések” elnevezésű

 felhívás alapján létrejövő programban

 Előadó: polgármester

 8./ Beszámoló az önkormányzat 2016. évi beruházásairól

 Előadó: polgármester

 9./ Tájékoztató a kommunális adó bevezetésének tapasztalatairól

 Előadó: polgármester

 10./ Tájékoztató az önkormányzat társulásairól

 Előadó: polgármester

 11./ Beszámoló a Kalocsai Hivatásos Tűzoltó-parancsnokság 2016. évben végzett

 tevékenységéről

 Előadó: polgármester

 12./ A Harta, Semmelweis tér 1. sz. alatti, 168/4. hrsz-ú társasház Alapító

 Okiratának jóváhagyása

 Előadó: polgármester

 13./ Egyes településrendezési és ingatlanügyek

 Előadó: polgármester

 14./ A közbeszerzési szabályzat felülvizsgálata

 Előadó: jegyző

 15./ A helyi termékértékesítést szolgáló piac kialakítására és a közétkeztetés

 fejlesztésére benyújtandó pályázatokról szóló határozatok módosítása

 Előadó: jegyző

 16./ Döntés a református templom falán elhelyezendő emléktábláról

 Előadó: polgármester

 17./ Döntés a németajkú hartai lakosok kitelepítésének emléktáblájáról

 Előadó: polgármester

 18./ Felhatalmazás a szociális központ kialakítására benyújtott pályázathoz

 kapcsolódó konzorciumi szerződés aláírására

 Előadó: polgármester

 19./ Döntés reklámtábla elhelyezés iránti kérelemben

 Előadó: polgármester

 20./ Kalocsa Város képviselői feladatairól szóló megállapodás az ivóvíz-

 közműrendszerre vonatkozóan

 Előadó: polgármester

 21./ Kalocsai Rendőrkapitányság támogatása

 Előadó: polgármester

 22./ Ingatlanvásárlási kérelem

 Előadó: polgármester

 23./ Egyéb ügyek

 Előadó: polgármester

 Felelős: Dr. Sárközi Zsolt, jegyző

 Határidő: folyamatos

 **1./ Tájékoztató az előző ülés óta eltelt időszakról**

 **Előadó: polgármester**

**Dollenstein László polgármester:**

A képviselő-testület április 27-én ülésezett utoljára amikor is döntöttek: az I. körzet orvosi rendelőjének felújítására pályázat benyújtásáról, az Izsák-Kom Kft. hulladékgazdálkodási közszolgáltatás felmondásáról, az Ökovíz Kft-vel új közszolgáltatási szerződés megkötéséről, ebből következően módosításra került az önkormányzat hulladékgazdálkodásról szóló helyi rendelete, házasságkötés engedélyezésének szabályairól is új rendelet került elfogadásra, döntöttek a ravatalozó felújítási munkálatainak megkezdéséhez szükséges közbeszerzési eljárás megindításáról, a Települési Arculati kézikönyv elkészíttetéséről, elfogadták és jóváhagyták a civil szervezetek 2016. évi támogatásáról szóló elszámolásokat és az idei évi támogatási kérelmeiket, jóváhagyták a 011/12. hrsz-ú terület résztulajdonainak adás-vételét, jóváhagyták a 06/49. hrsz-ú terület megosztási vázrajzát, döntöttek két szociális szövetkezetben alapító tagként történő részvételről, döntöttek a Felvidékről Hartára telepítettek emléktábla díjának kifizetéséről.

Április 29-én tűzte műsorára az ECHO Tv a Magyarok című műsorát, melyben Kovács Sándor természet őr mutatta be Hartát és környékét,

Május 5-én rendezték meg Kecskeméten a Bács-Kiskun a mi megyénk – Kalocsa a mi járásunk című rendezvényét, ahol Hartát a bútorfestő Schneider házaspár képviselte,

Május 5-én került megrendezésre a Hartai Vízkupa elnevezésű focitalálkozó. Az önkormányzat a legjobban teljesítő csapatoknak felajánlott egy 4 napos pihenést a zarándokházban.

Május 10-én a hivatalban fogadónapot tartott a Széchenyi Programiroda a lakosság részére Otthon Melege Program, lakóépületek energiahatékonyságának növelése, gyakornoki program pályakezdők részére témákban.

Május 11-én Kalocsai Rendőrkapitányság járási Közbiztonsági Egyeztető fórumán vett részt,

Május 13-án az Evangélikus Templomban a reformáció 500 éves évfordulója emlékére orgonahangverseny került megrendezésre, fellépők voltak: Barna Mária és Róth Márton orgonaművészek, Róth Gábor, Lehoczki Imre és a Hartai Ráday Pál Kamarakórus.

Megkérdezte a képviselőket, hogy az elhangzottakhoz van-e kérdés, hozzászólás, vélemény?

A **képviselő-testület** külön számozott határozat hozatala nélkül egyhangú 7 igen szavazattal a két ülés között eltelt időszakról szóló beszámolót külön számozott határozat hozatala nélkül elfogadta.

**2./ Harta Nagyközség Önkormányzata 2016. évi költségvetésének végrehajtása és a 2016. évi maradvány jóváhagyása**

**Előadó: Dollenstein László polgármester**

*(Az előterjesztés a jegyzőkönyv 3. sz. melléklete)*

**Dollenstein László polgármester:**

Az államháztartási törvény értelmében zárszámadási rendeletet-tervezetet úgy kell a képviselő-testület elé terjeszteni, hogy a beterjesztés követő harminc napon belül, de legkésőbb május utolsó napjáig hatályba kell, hogy lépjen. Évközben 4 alkalommal került sor az eredeti előirányzat módosítására, a tárgyévi bevételek 452.702 E Ft-ra, a tárgyévi kiadások 405.174 E Ft-ra teljesültek, a maradvány 47.569 E Ft, mely 23.072 E Ft-tal kevesebb, mint az előző időszakban volt. Az intézmények működése, a feladatellátás finanszírozása biztosított volt. Az előterjesztés és annak mellékletei részletesen tartalmazzák a bevételek, kiadások, létszám és a vagyon alakulását.

Kéri a képviselők véleményét, hozzászólását a 2016. évi zárszámadással kapcsolatban.

**Leitert Ottó képviselő:**

A zárszámadási előterjesztésből kiemeli a vagyon növekedését. Saját erőből, pályázat nélkül vásárolt az önkormányzat - elsősorban - a faluközpont kialakításához szükséges ingatlanokat. Véleménye szerint ezek a megvásárolt ingatlanok jó befektetésnek számítanak, megalapozzák a jövő pályázati fejlesztésének lehetőségét. Jó gazda módján gazdálkodik az önkormányzat, mivel közel 900 milliós vagyonnövekedést ért el 2016-ban, jó költségvetést zárt a képviselő-testület, bizakodóan nézhetnek a jövőbe.

**Dollenstein László polgármester:**

A képviselő-testület felállásakor megfogalmazott egy célt, ebbe tartozik a faluközpont kialakítása is, melyhez elengedhetetlen az ingatlanvásárlás. Jó befektetés, mert a falukép az elképzeléseknek megfelelően alakul, a pénz fogy, a maradvány csökkent, de annyi mindig marad, amiből a pályázati önerőt biztosítani tudja az önkormányzat.

A pénzügyi-gazdasági bizottság a 2016. évi költségvetés végrehajtásáról és a maradványról szóló előterjesztést megtárgyalta, a rendelet-tervezetben foglaltakat jóváhagyásra javasolta a Képviselő-testületnek.

Megkérdezi a képviselőket, hogy van-e még hozzászólása, javaslata valakinek, amennyiben nincs, kéri, hogy aki egyetért Harta Nagyközség Önkormányzata 2016. költségvetésének végrehajtása és a 2016. évi maradvány jóváhagyásával az abban foglalt 47.569 E Ft maradvánnyal és az elhangzott kiegészítésekkel, kézfeltartással szavazzon.

Megállapítja, hogy a képviselő-testület 7 igen szavazattal a rendeletet elfogadta.

*(Az elfogadott rendelet a jegyzőkönyv 4. sz. mellékletét képezi.)*

**3./ Az önkormányzat és intézményei 2016. évi belső ellenőrzési**

 **jelentésének jóváhagyása**

 **Előadó: Dollenstein László polgármester**

*(Az előterjesztés a jegyzőkönyv 5. sz. melléklete)*

**Dollenstein László polgármester:**

Az éves jelentés az éves költségvetési beszámolóval egyidejűleg kell a képviselő-testület elé terjeszteni. A Szalontai Könyvvizsgáló Bt. végezte 2016-ban a belső ellenőrzési feladatokat. A vizsgálat a tavalyi évben megkötött, 500.000,- Ft árubeszerzések, vállalkozói szerződések megkötésének, alkalmazásának ellenőrzésére terjedt ki. A jelentés kisebb hibákat, megállapítások, javaslatokat említ, így: szükséges a beszerzések rendszerének, nyilvántartásainak módosítása, beszerzési szabályzat módosítása, a közbeszerzési törvény hatálya alá nem tartozó, de 1 millió Ft-ot elérő, valamint a 100 ezer Ft és 1 millió Ft értékű beszerzések szabályozása, a kötelezettségvállalásokat aláírás előtt pénzügyileg is ellenjegyezni kell, a pénzügyi teljesítés határidőig történjen meg. A belső ellenőrzés kötelező, azt megkerülni nem lehet, a pénzügyi-gazdasági bizottság a jelentést megtárgyalta, az abban foglaltakat jóváhagyásra javasolta a képviselő-testületnek.

Megkérdezi a képviselőket, hogy kérdés, hozzászólás, véleménye van-e a belső ellenőrzési jelentéssel kapcsolatosan, amennyiben nincs kéri, hogy aki egyetért az önkormányzat és intézményei 2016. évi belső ellenőrzési jelentésének jóváhagyásával, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot alkotta:

**Szám:** 42/2017. (V.18.) Kt.h.

**Tárgy:** A 2016. évi belső ellenőrzési jelentés

**H A T Á R O Z A T**

Harta Nagyközség Önkormányzatának Képviselő-testülete az önkormányzat 2016. évi belső ellenőrzési jelentésében foglaltakat tudomásul veszi, a jelentésben foglaltak végrehajtására kidolgozott intézkedési tervet elfogadja.

*(az intézkedési terv a határozat melléklete)*

 Felelős: Dr. Sárközi Zsolt, jegyző

 Határidő: folyamatos, illetve az intézkedési tervben foglaltak szerint

**4./ A Solt-Harta Köz- és Vagyonbiztonságáért Alapítvány**

 **megszüntetése.**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 6. sz. melléklete)*

**Dr. Sárközi Zsolt jegyző:**

Az Alapítványt 2001-ben Solt város önkormányzata és Harta Nagyközség Önkormányzata alapította. Az Alapítvány törvénysértően működik, nem tett közzé éves beszámolót 3 éve és a kuratóriumi elnök lemondása is kérdéses. A megszüntetéshez az alapítóknak a bírósághoz kell fordulni arra tekintettel, hogy az alapítvány három éve nem működik, nincs vagyona, és a célja megvalósítása lehetetlenné vált. A bíróság ennek ismeretében helyt ad a kérelemnek, vagy elutasítja azt. Az alapítvány megszüntetéséhez mindkét alapító önkormányzat döntése és a polgármesterek felhatalmazása szükséges. Pótolni szükséges továbbá a hiányzó beszámolókat, megállapítani, hogy az Alapítvány rendelkezik-e vagyonnal. Az eljárás lebonyolításához szükséges ügyvéd meghatalmazása. Dr. Endl-Gál Brigitta ügyvéd 200 ezer Ft ügyvédi munkadíj ellenében vállalná a megszüntetési eljárásban az okiratok megszerkesztését és a jogi képviseletet. Természetesen a két alapító önkormányzat a költségeket fele-fele arányban viseli.

**Dollenstein László polgármester:**

Megkérdezi a képviselőket, hogy a megszüntetéssel kapcsolatban van-e kérdése, véleménye, hozzászólása valakinek. Amennyiben nincs, kéri, hogy aki egyetért a Solt-Harta Köz- és Vagyonbiztonságáért alapítvány megszüntetésével, az eljárás megindításával, valamint egyetért Dr. Endl-Gál Brigitta ügyvéd jogi képviseletre történő megbízásával, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

 **Szám:** 43/2017. (V.18.) Kt.h.

**Tárgy:** A Solt-Harta Köz- és Vagyonbiztonságáért Alapítvány megszüntetése iránti eljárás megindítása

**H A T Á R O Z A T**

1. Harta Nagyközség Önkormányzatának Képviselő-testülete – mint alapító – döntött arról, hogy a Solt-Harta Köz- és Vagyonbiztonságáért Alapítvány megszüntetése iránti eljárást megindítja.
2. Felhatalmazza Dollenstein László polgármestert az Alapítvány megszüntetése iránti eljárás megindításával kapcsolatos okiratok aláírására és a megszüntetési eljárás lefolytatására.
3. Harta Nagyközség Önkormányzatának Képviselő-testülete felkéri Solt Város Önkormányzat Képviselő-testületét, hogy az Alapítvány megszüntetéséről szóló társalapítói döntését hozza meg; egyúttal hatalmazza fel a település polgármesterét az Alapítvány megszüntetése iránti eljárás megindításával kapcsolatos okiratok aláírására és a megszüntetési eljárás lefolytatására.

 Felelős: Dollenstein László, polgármester

 Határidő: azonnal

 Értesül: 1. Solt Város Önkormányzat Képviselő-testülete

1. 2. Solt-Harta Köz- és Vagyonbiztonságáért Alapítvány
2. kuratóriuma, Fábián Sándor elnök útján
3. **Dollenstein László polgármester:**
4. Megállapítja, hogy a képviselő-testület 7 igen szavazattal az alábbi határozatot hozta:

**Szám:** 44/2017. (V.18.) Kt.h.

**Tárgy:** Megbízás jogi képviseletre a Solt-Harta Köz- és Vagyonbiztonságáért Alapítvány megszüntetése iránti eljárásban

**H A T Á R O Z A T**

1. Harta Nagyközség Önkormányzatának Képviselő-testülete – mint alapító – döntött arról, hogy a Solt-Harta Köz- és Vagyonbiztonságáért Alapítvány megszüntetési eljárásban, kényszer-végelszámolási eljárásban, illetve egyszerűsített törlési eljárásban szükséges okiratok megszerkesztésével és jogi képviselettel, 200.000,- Ft ügyvédi munkadíj ellenében megbízza dr. Endl-Gál Brigitta ügyvédet.
2. Az ügyvédi munkadíjból 100.000,- Ft az első (megszüntetés iránti) eljárás megindításakor fizetendő, további 100.000,- Ft pedig a második (egyszerűsített törlési vagy kényszer-végelszámolási) eljárás megindulásakor fizetendő.
3. Az ügyvédi munkadíj – a fizetés ütemében – az alapítókat egyenlő arányban terheli.
4. Harta Nagyközség Önkormányzatának Képviselő-testülete felkéri Harta Nagyközség Önkormányzat Képviselő-testületét, hogy az ügyvédi megbízást és költségviselést hagyja jóvá a határozat 1-3.) pontjában foglaltak szerint.

 Felelős: Dollenstein László, polgármester

 Határidő: azonnal

 Értesül: 1. Solt Város Önkormányzat Képviselő-testülete

1. 2. Solt-Harta Köz- és Vagyonbiztonságáért Alapítvány
2. kuratóriuma, Fábián Sándor elnök útján

**5./ A Szervezeti és Működési szabályzat módosítása**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 7. sz. melléklete)*

**Dr. Sárközi Zsolt jegyző:**

Az SZMSZ ismételt módosítására azért van szükség, mert a képviselő-testületi ülésekről készített hang- és képanyag selejtezési ideje 5 évben van meghatározva, de a felvételek nem selejtezhetőek. Célszerű módosítani a képviselő-testületi ülésre szóló meghívók kiküldésének az idejét is. Az időpont tervezhetősége, a napirendek megismerhetősége miatt helyi előírás az ülést megelőzően 8 nappal előbb történő kiküldés, de gyakran előfordul, hogy az előterjesztések kiküldéséig újabb napirendek válnak szükségessé, vagy esetlegesen fölöslegessé. Javasolja, hogy a meghívó 8 napos határidejét meghagyva, legyen lehetőség a napirendi pontok módosítására új meghívó kiküldésével az 5. napig. Továbbá szükséges módosítani az I. sz. mellékletet is, hogy a megváltozott társulások neve átvezetésre kerüljön.

**Dollenstein László polgármester:**

Megkérdezi a képviselőket, hogy a módosítással kapcsolatban van-e kérdése, véleménye, hozzászólása valakinek. A pénzügyi-gazdasági bizottság az SZMSZ tervezett módosítását megtárgyalta, az elfogadásra javasolta a Képviselő-testületnek. Amennyiben nincs kérdés, vélemény, kéri, hogy aki egyetért a Szervezeti és Működési Szabályzatról szóló rendelet módosításával, kézfeltartással szavazzon.

Megállapítja, hogy a képviselő-testület 7 igen szavazattal az alábbi rendeletet alkotta:

**Harta Nagyközség Önkormányzata Képviselő-testületének 9/2017 (V18.) önkormányzati rendelete Harta Nagyközség Önkormányzata Szervezeti és Működési Szabályzatáról szóló 8/2015. (II.27.) önkormányzati rendelet módosításáról**

*(Az elfogadott rendelet a jegyzőkönyv 8. sz. mellékletét képezi.)*

 **6./ Szociális célú tűzifa igénylése**

 **Előadó: Dollenstein László polgármester**

*(Az előterjesztés a jegyzőkönyv 9. sz. melléklete)*

**Dollenstein László polgármester:**

A Magyar Közút Nonprofit Zrt. közfoglalkoztatási programot szervezett az állami tulajdonban lévő területek tisztántartására. az így kitermelt faanyagra pályázhatnak az önkormányzatok. A felhívásra nettó 620 ezer Ft értékű, 100 m3 tűzifára nyújtottak be igényt, melyről a visszaigazolás meg is érkezett. Az igények elbírálása érkezési sorrendben történik, pozitív elbírálás esetén a szállítási költségről az önkormányzatnak kell gondoskodnia.. A szállítási költségek fedezete az költségvetésben rendelkezésre áll. A pénzügyi-gazdasági bizottság a tűzifa igénylési lehetőséget megtárgyalta, azt elfogadásra javasolta a testületnek.

Kéri a képviselők hozzászólását, véleményét a szociális tűzifa igénylésével kapcsolatban, amennyiben nincs, kéri, hogy aki egyetért a szociális tűzifa ingyenes önkormányzati tulajdonba adása kezdeményezéssel, kézfeltartással szavazzon.

Megállapítja, hogy a Képviselő-testület 7 igen szavazattal az alábbi határozatot hozta:

**Szám:** 45/2017. (V.18.) Kt.h.

**Tárgy:** Kezdeményezés szociális tűzifa ingyenes önkormányzati tulajdonba adására.

**H A T Á R O Z A T**

1. Harta Nagyközség Önkormányzatának Képviselő-testülete a nemzeti vagyonról szóló 2011. évi CXVI. törvény 13. §-ában foglaltak valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezi és kérelmezi a Magyar Állam tulajdonában lévő, a Magyar Közút Nonprofit Zrt. honlapján 16/2017 Kiskőrös-Puhafa jelzésű, nettó 620 000 Ft értékű, 100 m3 tűzifa ingyenes önkormányzati tulajdonba adását.
2. Az ingóságokat az Önkormányzat a Magyarország helyi önkormányzatairól szóló 2011. CLXXXIX. törvény 13. § (1) bekezdés 8a.*.)* pontjábanmeghatározott „*szociális szolgáltatások és ellátások, amelyek keretében települési támogatás állapítható meg*” elnevezésű feladatainak ellátása érdekében kívánja tulajdonba venni és a rászoruló lakosság részére kiosztandó, szociális célú tűzifa juttatás célra kívánja felhasználni.
3. Harta Nagyközség Önkormányzata vállalja a tulajdonba adás érdekében felmerülő költségek megtérítését.
4. Az Önkormányzat tudomása szerint az igényelt ingóság nem áll védettség alatt.
5. A Képviselő-testület felhatalmazza a polgármestert, hogy az ingóságok ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljárjon, és valamennyi nyilatkozatot megtegyen.
6. A Képviselő-testület felhatalmazza a polgármestert, hogy az ingóságok ingyenes önkormányzati tulajdonba adására vonatkozó megállapodást aláírja.

 Felelős: Dollenstein László, polgármester

 Határidő: azonnal

 Értesül: MNV Zrt.

**7./ Részvétel a TOP-5.1.2-16 „Helyi foglalkoztatási együttműködések”**

 **elnevezésű felhívás alapján létrejövő programban.**

 **Előadó: Dollenstein László polgármester**

*(Az előterjesztés a jegyzőkönyv 10. sz. melléklete)*

**Dollenstein László polgármester:**

A TOP-5.1.2-16 kódszámú „Helyi foglalkoztatási együttműködések” című felhívásra lehet konzorciumban benyújtani pályázatot. Nem szükséges a konzorcium tagjának lenni, elegendő együttműködő partnerként részt venni. A projekt megvalósulása hozzájárul településünk foglalkoztatottságának növeléséhez. A konzorcium tagjai Solt Város Önkormányzata, Bács-Kiskun Megyei Kormányhivatal és a Magyar Máltai Szeretetszolgált Egyesület lesz, a konzorcium vezetője Solt önkormányzata, önkormányzatunk csak együttműködő partnerként venne részt.

Megkérdezi a képviselőket, hogy a „Helyi foglalkoztatási együttműködések programban való részvétellel kapcsolatban van-e véleménye, hozzászólása valakinek, amennyiben nincs, kéri, hogy aki egyetért a TOP-5.1.2-16 „Helyi foglalkoztatási együttműködések” elnevezésű programban történő részvétellel, kézfeltartással szavazzon.

Megállapítja, hogy a Képviselő-testület 7 igen szavazattal az alábbi határozatot hozta:

**Szám:** 46/2017. (V.18) Kt.h.

**Tárgy:** Részvétel a TOP-5.1.2-16 „Helyi foglalkoztatási együttműködések” elnevezésű felhívás alapján létrejövő programban

**H A T Á R O Z A T**

l. Harta Nagyközség Önkormányzata részt kíván venni a Kalocsai Járás érintett települései által megvalósítandó TOP-5.1.2-16 kódszámú, a „Helyi foglalkoztatási együttműködések” felhívásra benyújtandó támogatási kérelem pozitív elbírálása esetén megvalósuló helyi foglalkoztatási együttműködésben együttműködő partnerként.

2. Harta Nagyközség Önkormányzata Képviselő-testülete jóváhagyja, hogy a létrehozott Kalocsai Járási Paktum konzorcium tagjai a Bács-Kiskun Megyei Kormányhivatal, Solt Város Önkormányzat és a Magyar Máltati Szeretetszolgálat Egyesület, a konzorcium vezetője Solt Város Önkormányzat, valamint a pályázathoz kapcsolódó foglalkoztatási paktum iroda Solt Városban működjön.

3. Megbízza Solt Város Önkormányzatot, mint konzorcium vezetőt, hogy a támogatási kérelem benyújtásához szükséges tevékenységeket, dokumentációt készítse elő.

A támogatási kérelem előkészítéséhez szükséges pénzügyi fedezetet Solt Város Önkormányzat saját költségvetéséből előlegezze és finanszírozza meg.

Felelős: Dollenstein László, polgármester

Határidő: azonnal

Értesül: Solt Város Önkormányzata

**8./ Beszámoló az önkormányzat 2016. évi beruházásairól**

 **Előadó: Dollenstein László polgármester**

*(Az előterjesztés a jegyzőkönyv 11. sz. melléklete)*

**Dollenstein László polgármester:**

A módosított költségvetési rendeletünkben a testület jóváhagyta az elvégzendő beruházások és felújítások előirányzatát. A fejlesztéseket három féle módos valósította meg az önkormányzat. Pályázatból megvalósított fejlesztés a nagykékesi út felújítása, az Iskola B épületének felújítása, BM pályázatból a védőnői épületrész felújítása, a Közép- és Kelet-európai történelem és Társadalom Kutatásáért Közalapítvány által kiírt pályázatból a Hartai I. világháborús emlékmű és környezete felújítása valósult meg. Közfoglalkoztatási program keretében megvalósult fejlesztések: a mobilhűtő, gödörfúró, valamint munkaasztal és mosogató beszerzések. Saját forrásból ingatlanvásárlások, létesítések, felújítások és tárgyi eszközök beszerzése történt. Összesen 80.771 E Ft-ot költött az önkormányzat fejlesztésekre, ebből kiemelkedően magas a saját forrás, amely 53.900 E Ft.

Megkérdezi a képviselőket, hogy az elhangzottakkal kapcsolatban van-e hozzászólás, vélemény, amennyiben nincs, kéri, hogy aki egyetért az önkormányzat 2016. évi beruházásairól szóló beszámolóval, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 47/2017. (V.18.) Kt.h.

**Tárgy:** Beszámoló az önkormányzat 2016. évi beruházásairól

**H A T Á R O Z A T**

Harta Nagyközség Önkormányzatának Képviselő-testülete az önkormányzat 2016. évi beruházásairól szóló beszámolót elfogadja.

 Felelős: Dollenstein László, polgármester

 Határidő: folyamatos

**9./ Tájékoztató a kommunális adó bevezetésének tapasztalatairól**

 **Előadó: Dollenstein László polgármester**

*(Az előterjesztés a jegyzőkönyv 12. sz. melléklete)*

**Dollenstein László polgármester:**

A képviselő-testület január 1-től bevezette a magánszemélyek kommunális adóját, melynek mértéke 8 ezer Ft adótárgyanként. A lakosság nagy többsége fegyelmezett módon eleget tett, az értesítések elkészítése, a bevallások fogadása, feldolgozása jelentős többletmunkát jelentett a hivatalban. A bevallások feldolgozása után az I. félévi adó megfizetése jelenleg is történik. Véleménye szerint az új adónem bevezetése zökkenő-mentesebben történt, mint ahogy azt képzelte, elérték a céljukat, a befolyt összeg is a tervezettnek megfelelően alakul. A befizetett összeget az önkormányzat önerős, vagy pályázati úton elnyerhető beruházásokra kell, hogy fordítsa.

Megkérdezi a képviselőket, hogy a kommunális adó bevezetésének tapasztalatairól szóló tájékoztatóval kapcsolatban van-e kérdése, véleménye valakinek, amennyiben nincs, hogy aki egyetért a tájékoztatóban megfogalmazottakkal, kézfeltartással szavazzon.

Megállapítja, hogy a képviselő-testület az alábbi határozatot hozta:

**Szám:** 48/2017. (V.18) Kt.h.

**Tárgy:** Beszámoló a kommunális adó bevezetésének tapasztalatairól

**H A T Á R O Z A T**

Harta Nagyközség Önkormányzatának Képviselő-testülete a kommunális adó 2017. évi bevezetésének tapasztalatairól szóló beszámolót elfogadja.

 Felelős: Dollenstein László, polgármester

 Határidő: folyamatos

**10./ Tájékoztató az önkormányzat társulásairól**

 **Előadó: Dollenstein László polgármester**

*(Az előterjesztés a jegyzőkönyv 13. sz. melléklete)*

**Dollenstein László polgármester:**

Önkormányzatunk jelenleg hat társulásnak a tagja, illetve munkájában, feladatellátásában vesz részt. A Harta-Dunatetétlen Intézményfenntartó társulás Dunatetétlen község önkormányzatával közösen a Hársfavirág Szociális Központ fenntartása. A Térségi Családsegítő és gyermekjóléti szolgáltató Intézményfenntartó Társulás tevékenysége a családsegítő alkalmazását jelenti, amely kötelező feladat az önkormányzatnak. Magyar Zarándokút Önkormányzati Társulással kapcsolatosan lényeges döntések nem születtek az elmúlt évben, szokásos évi közgyűlésén minden évben képviselteti magát önkormányzatunk.

Kalocsa-környéki Ivóvízminőség-javító Önkormányzati Társulás az új hálózatra történő rákötéssel megvalósította célját, a kiépült rendszerek vagyonátvétele megtörtént, a feladatok elvégzésével a társulás várhatóan ebben az évben megszűnik.

Az önkormányzat tagja még az Izsák és Térsége Rekultivációs Önkormányzati Társulásnak, valamint az Izsák-Kom Fejlesztési Önkormányzati Társulásnak is. Ez utóbbi társulások a hulladékszállítást végző közszolgáltató megszűnése miatt valószínűleg befejezik tevékenységüket.

Megkérdezi a képviselőket, hogy az önkormányzat társulásairól szóló beszámolóval kapcsolatban van-e kérdése, véleménye valakinek, amennyiben nincs, kéri, hogy aki egyetért a beszámolóban foglaltakkal, kézfeltartással jelezze.

Megállapítja, hogy a képviselő-testület 7 igen szavazattal az alábbi határozatot hozta:

 **Szám:** 49/2017. (V.18.) Kt.h.

**Tárgy:** Beszámoló a társulásokról

**H A T Á R O Z A T**

Harta Nagyközség Önkormányzatának Képviselő-testülete a társulásokról szóló tájékoztatásban foglaltakat tudomásul veszi, a beszámolót elfogadja.

 Felelős: Dollenstein László polgármester

 Határidő: folyamatos

**11./ Beszámoló a Kalocsai Hivatásos Tűzoltó-parancsnokság 2016. évben**

 **végzett tevékenységéről.**

 **Előadó: Dollenstein László polgármester**

*(Az előterjesztés a jegyzőkönyv 14. sz. melléklete)*

**Dollenstein László polgármester:**

Jogszabályi előírás alapján a tűzoltóparancsnoknak kötelező minden évben a tűzoltóság működési területén működő önkormányzat képviselő-testületének az elvégzett intézkedéseikről, feladataikról beszámolni. Kalocsai Hivatásos Tűzoltó-parancsnokság tűzoltóparancsnoka a beszámolót a képviselő-testületnek megküldte, megkérdezi a képviselőket, hogy az abban foglaltakkal kapcsolatban van-e kérdésük, véleményük.

**Leitert Ottó képviselő:**

Kezdeményezi, hogy a kalocsai tűzoltó-parancsnokot és a hartai önkéntes tűzoltó egyesület parancsnokát is hívják meg valamikor egy testületi ülésre, számoljanak be munkájukról, mivel elég sok támogatást kapnak az önkormányzattól, ez elvárható tőlük.

**Dollenstein László polgármester:**

A kalocsai parancsnok írásban kiküldte a beszámolót, de meg lehet őket hívni egy beszámoló erejéig, támogatja a kezdeményezést.

Kéri a képviselőket, hogy aki egyetért a kalocsai hivatásos tűzoltóság 2016. évi tevékenységéről szóló beszámolóban foglaltakkal, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 50/2017. (V.18.) Kt.h.

**Tárgy:** A Kalocsai Hivatásos Tűzoltó-parancsnokság 2016. évi beszámolója.

**H A T Á R O Z A T**

Harta Nagyközség Önkormányzatának Képviselő-testülete a Kalocsai Hivatásos Tűzoltó-parancsnokság 2016. évben végzett tevékenységéről szóló tájékoztatásban foglaltakat tudomásul veszi, a beszámolót elfogadja.

*(a beszámoló a határozat melléklete)*

 Felelős: Dollenstein László polgármester

 Határidő: folyamatos

 Értesül: Kalocsai HTP

**12./ A Harta, Semmelweis tér 1. sz. alatti, 168/4. hrsz-ú társasház Alapító**

 **Okiratának jóváhagyása.**

 **Előadó: Dollenstein László polgármester**

*(Az előterjesztés a jegyzőkönyv 15. sz. melléklete)*

**Dollenstein László polgármester:**

A Semmelweis tér 1. szám alatti társasházi ingatlan tulajdonjogi rendezése megtörtént, elkészült az Alapító Okirat is, amely rendezi a tulajdoni viszonyokat a tulajdonostársak között. Az Alapító Okiratot a képviselő-testületnek jóvá kell hagynia. A pénzügyi-gazdasági bizottság a jóváhagyást megtárgyalta, azt a Képviselő-testület felé elfogadásra javasolta. Ehhez kéri a képviselők véleményét, hozzászólást, amennyiben nincs, kéri, hogy aki egyetért az Alapító Okirat jóváhagyásával, kézfeltartással szavazzon.

Megállapítja, hogy a Képviselő-testület 7 igen szavazattal az alábbi határozatot hozta:

**Szám:** 51/2017. (V.18.) Kt.h.

**Tárgy:** A Harta, Semmelweis tér 1. sz. alatti, 168/4. hrsz-ú társasház Alapító Okiratának jóváhagyása

**H A T Á R O Z A T**

Harta Nagyközség Önkormányzatának Képviselő-testülete a Harta, Semmelweis tér 1. sz. alatti, 168/4. hrsz-ú társasház 2017. május 15-én kelt Alapító Okiratát jóváhagyja.

 Felelős: Dollenstein László polgármester

 Határidő: folyamatos

 Értesül: társasházi tulajdonostársak

*(az Alapító Okirat a határozat melléklete)*

**13./ Egyes településrendezési és ingatlanügyek**

 **Előadó: Dollenstein László polgármester**

*(Az előterjesztés a jegyzőkönyv 16. sz. melléklete)*

**Dollenstein László polgármester:**

A Képviselő-testület feladatként tűzte ki az úgynevezett faluközpont kialakítását. Ehhez már történtek is ingatlanvásárlások. Most egy újabb ingatlan adásvételét ajánlotta fel a tulajdonos az érintett területen 15 milli Ft + ÁFA vételáron. Pénzügyi-gazdasági bizottság ülésén ahol maga is részt vett az általános vélemény az volt, hogy az önkormányzat éljen a vételi ajánlattal 10 millió Ft vételáron. Azóta átgondolásra került az ügy, véleménye szerint a Képviselő-testület ne vásárolja meg az ingatlant, de az adásvétel lehetőségét ne vessék el véglegesen. Az elképzelés szerinti nagy tér kialakításához ezen ingatlan megvásárlásán kívül még szükséges lenne más, szomszédos ingatlanok megszerzésére is. Jelenleg a szóba jövő ingatlanok nem eladók, vagy irreálisan magas árat kérnek értük a tulajdonosok.

**Krausz Henrik képviselő:**

Az ingatlanvásárlások célja egy új tér, park, zöld terület kialakítása, ahol elhelyezhető lesz többek között az életfa is. Véleménye szerint is elegendő ezek kialakításához a már a önkormányzati tulajdonban lévő terület, az ingatlanvásárlásokkal meg kell állni, a park kialakításához kell hozzáfogni.

**Dollenstein László polgármester:**

A pénzügyi-bizottság határozatával ellentétben azt javasolja a képviselő-testületnek, hogy ne döntsenek az adásvételi ajánlattal kapcsolatban, a vásárlás lehetőségét tartsák fenn, vételi ajánlatot azonban ne tegyen a Képviselő-testület.

Megkérdezi a képviselőket, hogy van-e más javaslatuk, véleményük, amennyiben nincs, kéri, hogy aki egyetért, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 52/2017. (V.18.) Kt.h.

**Tárgy:** A Harta, Széchenyi u. 39. sz. alatti üzletház megvásárlásának elvetése

**H A T Á R O Z A T**

Harta Nagyközség Önkormányzatának Képviselő-testülete a Harta, Széchenyi u. 39. sz. alatti üzletház 15 millió Ft+ÁFA értékű vételáron történő megvásárlásának lehetőségét egyelőre elveti, a vételi lehetőséggel élni most nem kíván, de azt véglegesen nem zárja ki.

 Felelős: Dollenstein László polgármester

 Határidő: folyamatos

**Dollenstein László polgármester:**

Javasolja a Képviselő-testületnek, hogy a Semmelweis térnek nevet adó Semmelweis szobor kerüljön ismét a tér központjába. Meglátása szerint az ún. Életfa elhelyezésének ehelyett megfelelő helyszíne lenne a korábban megvásárolt ingatlanok helyén kialakítandó tér, zöldfelület. Javasolja, hogy az emlékmű elhelyezésének idejéről, helyének pontos meghatározásáról csak a terület kialakítása után döntsön a képviselő-testület. A temetői parkoló bővítéséhez is régóta keresi a képviselő-testület a megoldást. A meglévő parkolóval szomszédos két ingatlantulajdonost keresett meg az önkormányzat területvásárlási igénnyel, de a tulajdonosok keveslik az ajánlott 400,- Ft/m2 egységárat. El kell dönteni, hogy ezek az ingatlanok kellenek-e az önkormányzatnak, vagy más jellegű megoldást keresnek. Meg kell vizsgálni, hogy esetleg az Arany János utcában egy egész házas ingatlan megvásárlásával kialakítható-e, megoldható-e a bővítés. Véleménye szerint újra meg kell keresni a két ingatlantulajdonost, meg kell kérdezni, hogy milyen áron kívánják értékesíteni a területet, de amennyiben az önkormányzat másik megfelelő ingatlant talál a bővítéshez, akkor elállnak a vételtől. Megkérdezi a képviselőket, hogy van-e más javaslatuk, véleményük az elhangzottakkal kapcsolatban. Amennyiben nincs, kéri, hogy aki egyetért a javaslattal, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 53/2017. (V.18.) Kt.h.

**Tárgy:** Semmelweis téri szobor áthelyezése és a temetői parkoló bővítése

**H A T Á R O Z A T**

1. Harta Nagyközség Önkormányzatának Képviselő-testülete úgy döntött, hogy a Semmelweis tér végleges kialakításakor - a térnek is nevet adó - Semmelweis szobor kerüljön elhelyezésre jelenlegi helyéről a tér központjába.

2. A képviselő-testület a temetői parkoló bővítéshez szükséges ingatlanok megvásárlásához – 400 Ft/m2 vételáron ismételten vételi ajánlattal keresi meg a szóba jöhető Arany János utcában lévő ingatlanok tulajdonosait.

 Felelős: Dollenstein László polgármester

 Határidő: a tér végleges kialakítása, illetve 2017. július 1.

**14./ A közbeszerzési szabályzat felülvizsgálata**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 17. sz. melléklete)*

**Dr. Sárközi Zsolt jegyző:**

A közbeszerzési törvény módosulása miatt szükséges az önkormányzat közbeszerzési szabályzatát módosítani. A közbeszerzést lefolytató cég elkészítette az új szabályzat tervezetét, amelyet minden képviselő megkapott.

**Dollenstein László polgármester:**

Kéri a képviselők hozzászólását, véleményét a közbeszerzési szabályzat módosításával kapcsolatban.

**Leitert Ottó képviselő:**

Megfontolandónak tartja a szabályzat 2.1.2. pontjából a polgármester feladatai közül kivenni a „dönt az ajánlattételre felhívandó gazdasági társaságokról, amennyiben az eljárás fajtája lehetővé teszi” bekezdést. Javasolja, hogy a döntés joga a Képviselő-testület hatáskörébe legyen, a testület döntsön arról, hogy kik lesznek az eljárásokra meghívva.

**Dollenstein László polgármester:**

Kérdezte a képviselőket, hogy egyetért-e mindenki a módosítással, mert akkor ezzel a változtatással egyben tenné fel azt szavazásra.

**A képviselő-testület** egyhangúlag egyetértett.

**Dollenstein László polgármester:**

Kérte a képviselő-testületet, hogy aki a javasolt módosítás beépítésével - miszerint a polgármester feladatai közül kerüljön át a Képviselő-testület feladatai közé a szabályzat 2.1.2. pont 3. bekezdése - az Önkormányzat Közbeszerzési Szabályzatának megváltoztatott tervezetét elfogadja, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 54/2017. (V.18.) Kt.h.

**Tárgy:** Közbeszerzési Szabályzat elfogadása

**H A T Á R O Z A T**

Harta Nagyközség Önkormányzatának Képviselő-testülete 2017. június 1-jei hatálybalépéssel elfogadja az Önkormányzat Közbeszerzési Szabályzatát oly módon, hogy a tervezet 2.1.2. pontjának 3. bekezdését („*dönt az ajánlattételre felhívandó gazdasági társaságokról, amennyiben az eljárás fajtája lehetővé teszi*”) a polgármester feladatai közül törli, egyben azzal a képviselő-testület feladatait tartalmazó 2.1.1. pontot 10. bekezdésként kiegészíti.

(az elfogadott szabályzat a határozat melléklete)

 Felelős: Dollenstein László polgármester

 Határidő: folyamatos

**15./ A helyi termékértékesítést szolgáló piac kialakítására és a közétkeztetés**

 **fejlesztésére benyújtandó pályázatokról szóló határozatok módosítása**

 **Előadó: Dr. Sárközi Zsolt jegyző**

*(Az előterjesztés a jegyzőkönyv 18. sz. melléklete)*

**Dr. Sárközi Zsolt jegyző:**

A Képviselő-testület januári ülésén döntött a helyi termékértékesítést szolgáló piac kialakítására és a közétkeztetés fejlesztésére kiírt pályázat benyújtásáról. A pályázatot író cég javaslata alapján célszerű módosítani a már korábban elfogadott határozatokat oly módon, hogy abban a felújítással érintett ingatlan pontos helyrajzi száma is szerepeljen.

**Dollenstein László polgármester:**

Megkérdezi a képviselőket, hogy a határozat ilyen jellegű módosításával egyetértenek-e, van-e hozzászólása, véleménye valakinek, amennyiben nincs, kéri, hogy aki egyetért a helyi termékértékesítést szolgáló piac kialakítására pályázat benyújtásával, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 55/2017.(V.18.) Kt.h.

**Tárgy:** Pályázat benyújtása helyi termékértékesítést szolgáló piac kialakítására

**H A T Á R O Z A T**

1. Harta Nagyközség Önkormányzatának Képviselő-testülete pályázatot nyújt be a VP6-7.2.1-7.4.1.3-16 kódszámú, a vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális fejlesztése, közétkeztetés fejlesztése című pályázati felhívás 1. célterületére. (helyi termékértékesítést szolgáló piacok infrastrukturális fejlesztése) **„Helyi termékértékesítést szolgáló piac kialakítása Hartán”** címmel.

2. Az igényelt pályázati támogatás összege: 50 000 000, azaz ötvenmillió Ft.

3. A támogatás intenzitása 85%, szükséges önerő összegét, 7 500  000, azaz hétmillió-ötszázezer Ft-ot a képviselő-testület a költségvetésében biztosítja.

4. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

5. A képviselő-testület felhatalmazza a polgármestert a pályázat benyújtására és az egyéb szükséges intézkedések megtételére.

 **Felelős:** Dollenstein László, polgármester

 **Határidő:** az adott pályázati szakasznak a pályázat benyújtásához

 szükséges feltételek megteremtését követő záró időpontjáig, legkésőbb

 2018. december 14-ig

**Dollenstein László polgármester:**

Megkérdezi a képviselőket, hogy a határozat ilyen jellegű módosításával egyetértenek-e, van-e hozzászólása, véleménye valakinek, amennyiben nincs, kéri, hogy aki egyetért a közétkeztetés fejlesztésére pályázat benyújtásával, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 56/2017.(V.18.) Kt.h.

**Tárgy:** Pályázat benyújtása a közétkeztetés fejlesztésére

**H A T Á R O Z A T**

1. Harta Nagyközség Önkormányzatának Képviselő-testülete pályázatot nyújt be a VP6-7.2.1-7.4.1.3-16 kódszámú, a vidéki térségek kisméretű infrastruktúrájának és alapvető szolgáltatásainak fejlesztésére - Helyi termékértékesítést szolgáló piacok infrastrukturális fejlesztése, közétkeztetés fejlesztése című pályázati felhívás 2. célterületére. (közétkeztetés fejlesztése) **„A közétkeztetést ellátó főzőkonyha fejlesztése Hartán”** címmel.

2. Az igényelt pályázati támogatás összege: 20 000 000, azaz húszmillió Ft.

3. A támogatás intenzitása 85%, szükséges önerő összegét, 3 000  000, azaz hárommillió Ft-ot a képviselő-testület a költségvetésében biztosítja.

4. A képviselő-testület felkéri a polgármestert a 2017. évi költségvetési rendelet tervezetének a fentiek szerinti beterjesztésére.

5. A képviselő-testület felhatalmazza a polgármestert a pályázat benyújtására és az egyéb szükséges intézkedések megtételére.

 **Felelős:** Dollenstein László, polgármester

 **Határidő:** az adott pályázati szakasznak a pályázat benyújtásához

 szükséges feltételek megteremtését követő záró időpontjáig, legkésőbb

 2018. december 14-ig

  **16./ Döntés a református templom falán elhelyezendő emléktábláról**

 **Előadó: Dollenstein László polgármester**

**Dollenstein László polgármester:**

A Felvidékről Hartára telepítettek névsorával a 70. évforduló alkalmával szintén célszerű lenne elhelyezni egy emléktáblát a református templomnál június 4-én. Korábban döntött a testület a katolikus templomnál elhelyezett emléktábláról, amelynek ünnepélyes átadása megtörtént, és amelyen a katolikus áttelepítettek nevei vannak. Ez a másik tábla a protestáns áttelepítettek neveit tartalmazná, tehát evangélikusokat és reformátusokat egyaránt. A református egyház szívesen venné a tábla elhelyezését. Az elkészítés díja 700 000 Ft lesz előreláthatólag munkadíjjal együtt. Kéri a képviselők véleményét, hozzászólását a javaslattal kapcsolatosan, amennyiben nincs, kéri, hogy aki egyetért a református templom falán elhelyezendő Felvidékről Hartára telepítettek emléktáblájának 700.000,- Ft összköltségen történő elkészíttetésével, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

 **Szám:** 57/2017.(V.18.) Kt.h.

**Tárgy:**Felvidékről Hartára telepítettek emléktáblájának elkészíttetése a református templomra

Harta Nagyközség Önkormányzatának Képviselő-testülete emléktáblát készíttet a református templomra Felvidékről Hartára telepített protestánsok névsorával legfeljebb 700 000 Ft összköltségért. Az ezzel kapcsolatos vállalkozói szerződés megkötésére és aláírására felhatalmazza a polgármestert.

 Felelős: Dollenstein László polgármester

 Határidő: 2017. június 4.

**17./ Döntés a németajkú hartai lakosok kitelepítésének emléktáblájáról**

 **Előadó: Dollenstein László polgármester**

**Dollenstein László polgármester:**

A 70. évforduló alkalmából a Hartáról 1947-ben kitelepített németajkú lakosok emléktáblájának elkészíttetését javasolja a testületnek. Az emléktábla elhelyezése a Bajcsy-Zs. utca és Hunyadi utca kereszteződésénél lévő parkban lenne. Nem a faluközpontban van, de a környezet megfelelő kialakításával, a már a korábban elhelyezett emlékkövek mellett, azok kiegészítéseként, az elképzelés méltóképpen megvalósítható 2017. őszére. Kéri a képviselőket, döntsenek az említett helyszín elfogadásáról és az alkotás bekerülési költségéről, ami megközelítőleg egyezzék meg a felvidékiek kitelepítési emléktábláinak költségével. Az emléktábla megalkotásához egy művész felkérése szükséges. A végleges döntéshez a nemzetiségi önkormányzat bevonandó.

Kéri a képviselők véleményét, hozzászólását, javaslatát, amennyiben nincs kéri, hogy aki egyetért a Hartáról kitelepített németajkú lakosok emléktáblájának elkészíttetésével, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 58/2017.(V.18.) Kt.h.

**Tárgy:** A Hartáról 1947-ben kitelepített németajkú lakosok emléktáblájának elkészíttetése

**H A T Á R O Z A T**

Harta Nagyközség Önkormányzat Képviselő-testülete kezdeményezi Harta Nagyközség Német Nemzetiségi Önkormányzata felé, hogy a két önkormányzat által a Hartáról 1947-ben kitelepített németajkú lakosok emléktáblája művészi megfogalmazásban kerüljön elkészítésre és elhelyezésre a már meglévő emlékhelynél a Bajcsy-Zs. utca és Hunyadi utca kereszteződésénél lévő parkban.

A tábla bekerülési költsége legfeljebb 2 millió Ft.

Az önkormányzat felhatalmazza a polgármestert a kivitelező megkeresésére és szerződési ajánlat kérésére.

 Felelős: Dollenstein László polgármester

 Határidő: 2017. szeptember 1.

**18./ Döntés reklámtábla elhelyezés iránti kérelemben**

 **Előadó: Dollenstein László polgármester**

**Dollenstein László polgármester:**

A Viczai Optika Kft. reklámfelület bérlése iránti kérelemmel fordult az önkormányzathoz, miszerint a gyermekorvosi rendelő déli homlokzatán egy 3,2 m x 2,4 m-es reklámot kíván elhelyezni és kérte a bérleti díj összegének és a reklámfelület használati feltételének meghatározását. A pénzügyi-gazdasági bizottság javaslata szerint a reklámfelület az épületen várható építési munkálatok megkezdéséig adható ki. Javaslata szerint a reklámfelület 2017. június 1-től,10.000,- Ft/év + ÁFA díj ellenében értékesíthető.

Kéri a képviselők véleményét, javaslatát a kérelemmel kapcsolatban, amennyiben nincs, kéri, hogy aki egyetért a Viczai-Optika Kft. reklámtáblájának kihelyezhetőségével és a javasolt díj mértékével, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 59/2017.(V.18.) Kt.h.

**Tárgy:** Viczai Optika Kft. reklámtábla elhelyezés iránti kérelme

**H A T Á R O Z A T**

1. Harta Nagyközség Önkormányzat Képviselő-testülete hozzájárul, hogy a Viczai Optika Látás- és Hallásközpont (6300 Kalocsa, Városház u. 2.) a gyermekorvosi rendelő (Harta, Semmelweis tér 1.) déli homlokzatán egy 3,2 m x 2,4 m-es reklámtáblát helyezzen el 2017. június 1-től.

2. Az elhelyezés díja 10 ezer Ft/év + ÁFA

3. A Képviselő-testület felhatalmazza a polgármestert a szerződés aláírására.

 Felelős: Dollenstein László polgármester

 Értesül: Viczai Optika Kft.

 Határidő: 2017. június 1.

**19./Felhatalmazás a szociális központ kialakítására benyújtott pályázathoz kapcsolódó konzorciumi szerződés aláírására**

 **Előadó: Dollenstein László polgármester**

**Dr. Sárközi Zsolt jegyző:**

A Képviselő-testületnek a szociális központ kialakítására benyújtott pályázat támogatási szerződésének és a pályázathoz kapcsolódó konzorciumi szerződés aláírására kell a felhatalmazást adnia polgármester részére.

**Dollenstein László polgármester:**

Megkérdezi a képviselőket, hogy a felhatalmazásokkal kapcsolatban van-e kérdésük, véleményük, amennyiben nincs, kéri, hogy aki egyetért, hogy a szociális központ kialakítására benyújtott pályázat támogatási szerződésének aláírására a polgármester kapjon felhatalmazást, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 60/2017. (V.18) Kt. határozat

**Tárgy:** Felhatalmazás a szociális központ kialakítására benyújtott pályázat támogatási szerződésének aláírására

**H A T Á R O Z A T**

 A Képviselő-testület felhatalmazza a polgármestert a TOP-4.2.1-15-BK1 - Szociális alapszolgáltatások infrastruktúrájának bővítése, fejlesztése - Szociális alapszolgáltatási központ kialakítása Hartán című pályázati felhívás alapján elnyert pályázat Támogatási szerződésének és az ahhoz kapcsolódó egyéb dokumentumok aláírására, valamint a szükséges jognyilatkozatok megtételére.

Felelős: Dollenstein László, polgármester

Határidő: 2017. június 2.

**Dollenstein László polgármester:**

Kéri a képviselőket, aki egyetért azzal, hogy a szociális központ kialakítására benyújtott pályázathoz kapcsolódó konzorciumi szerződés aláírására a polgármester kapjon felhatalmazás, kézfeltartással szavazzon.

Megállapítja, hogy a képviselő-testület 7. igen szavazattal az alábbi határozatot hozta:

**Szám:** 61/2017. (V.18.) Kt. határozat

**Tárgy:** Felhatalmazás a szociális központ kialakítására benyújtott pályázathoz kapcsolódó konzorciumi szerződés aláírására

**H A T Á R O Z A T**

 A Képviselő-testület felhatalmazza a polgármestert a TOP-4.2.1-15-BK1 - Szociális alapszolgáltatások infrastruktúrájának bővítése, fejlesztése - Szociális alapszolgáltatási központ kialakítása Hartán című pályázati felhíváshoz kapcsolódó, a Bács-Kiskun Megyei Nonprofit Kft-vel megkötendő új konzorciumi szerződés és az ahhoz kapcsolódó egyéb dokumentumok aláírására, valamint a szükséges jognyilatkozatok megtételére. A határozat hatálybalépésével hatályát veszti a 21/2016. (III.24.) Kt. határozat 3. pontja.

Felelős: Dollenstein László, polgármester

Határidő: 2017. június 2.

**20./Kalocsa Város képviselői feladatairól szóló megállapodás az ivóvíz-közműrendszerre vonatkozóan**

 **Előadó: Dollenstein László polgármester**

**Dollenstein László polgármester:**

A Kiskunvíz Kft. által üzemeltetett közmű-rendszerek több önkormányzat tulajdonában vannak, amelyek közül képviselőt kell választani. A képviselő értelemszerűen Kalocsa Város Önkormányzata lenne. Kalocsa Város a képviselői feladatokat ellátja, de ehhez szükséges a személyi és tárgyi feltételeket biztosítani. Hartát csak az ivóvíz-közműre vonatkozó megállapodás érinti, mert külön szennyvíz-rendszer van. Így a személyi és tárgyi feltételek biztosítása Harta Nagyközség vonatkozásában 352.313,- Ft a tervezet szerint. Ezzel kapcsolatban május 25-én lesz egyeztető tárgyalás Kalocsán.

Kéri a Képviselő-testület felhatalmazását arra vonatkozóan, hogy a kalkulált díjjal kapcsolatban tárgyalhasson, illetve a szükséges megállapodásokat aláírhassa.

Megkérdezi a képviselőket, hogy az elhangzottakkal kapcsolatban van-e kérdés, vélemény, amennyiben nincs kéri, hogy szavazzanak.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 62/2017. (V.18.) Kt. határozat

**Tárgy:** Kalocsa Város képviselői feladatairól szóló megállapodás az ivóvíz-közműrendszerre vonatkozóan

**H A T Á R O Z A T**

Harta Nagyközség Önkormányzatának Képviselő-testülete felhatalmazza a polgármestert, hogy a Kalocsa Kistérségi Vízmű tulajdonosi képviseletéről szóló együttműködési megállapodást a kalkulált 352 313 Ft éves hozzájárulás fizetésével elfogadja, és azt aláírja.

Felelős: Dollenstein László, polgármester

Határidő: 2017. május 25.

**21./Kalocsai Rendőrkapitányság támogatása**

 **Előadó: Dollenstein László polgármester**

**Dollenstein László polgármester:**

A Kalocsai Rendőkapitányság támogatási kérelemmel fordult az önkormányzathoz. Önkormányzatunk többször nyújtott már anyagi támogatást a rendőrségnek. Javaslata szerint 200.000,- Ft összegű támogatást adjon a Képviselő-testület azzal a kikötéssel, hogy ez a támogatás célzottan a solti rendőrőrsre kerüljön.

Megkérdezi a képviselőket, hogy van-e más javaslat, vélemény a támogatási kérelemmel kapcsolatban, amennyiben nincs, kéri, hogy aki egyetért a Kalocsai Rendőrkapitányság 200 ezer Ft-os támogatásával, azzal a kikötéssel, hogy a támogatási összeg célzottan a Solti Rendőrőrsre kerüljön, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 63/2017. (V.18.) Kt. határozat

**Tárgy:** Kalocsai Rendőrkapitányság támogatás iránti kérelme

**H A T Á R O Z A T**

1.Harta Nagyközség Önkormányzatának Képviselő-testülete számítógépet vásárol billentyűzettel, monitorral, Win 10-es operációs rendszerrel és Office 2016 programmal bruttó 186 100 Ft értékben, amelyet tulajdonba ad a Kalocsai Rendőrkapitányság részére a Solti Rendőrőrs informatikai eszközeinek bővítésére.

2. A képviselő-testület nyilatkozik arról, hogy törzskönyvi azonosítója 724463

3. A képviselő-testület nyilatkozik arról, hogy köztartozásmentes és szerepel a Nemzeti Adóhivatal köztartozásmentes adóalanyokat feltüntető adatbázisában.

4. A képviselő-testület felhatalmazza a polgármestert a tulajdonba adási megállapodás aláírására.

 Felelős: Dollenstein László polgármester

 Határidő: 2017. július 1.

 Értesül: Kalocsai Rendőrkapitányság

**22./Ingatlanvásárlási kérelem**

 **Előadó: Dollenstein László polgármester**

**Dollenstein László polgármester:**

A budapesti székhelyű Fautoris Kft. ingatlanvásárlás iránti kérelemmel fordult az önkormányzathoz. Kérelmező az iparterületből vásárolna egy 972 m2-es területet. Javasolja a terület 450,- Ft/m2-es áron történő értékesítését.

Megkérdezi a képviselőket, hogy az ingatlan eladással, illetve az egységárral kapcsolatban van-e más javaslata valakinek, amennyiben nincs, kéri, hogy aki egyetért az 1838. hrsz-ú iparterületből 972 m2 területű, kivett beépítetlen terület megjelölésű ingatlan 450,- Ft/m2-es egységáron, a Fautoris Kft. részére történő eladásával, kézfeltartással szavazzon.

Megállapítja, hogy a képviselő-testület 7 igen szavazattal az alábbi határozatot hozta:

**Szám:** 64/2017. (V.18.) Kt. határozat

**Tárgy:** Az 1838. hrsz-ú beépítetlen terület értékesítése

 **H A T Á R O Z A T**

1. Harta Nagyközség Önkormányzat Képviselő-testülete értékesíti a Fautoris Kft. (Budapest, Klauzál tér 14. 3. em. 19.) részére a tulajdonában álló hartai belterületi 1838. hrsz-ú, 972 m2 alapterületű, kivett beépítetlen terület megjelölésű ingatlant.

2. A vételár 450,- Ft/m2+ÁFA, összesen 437 400+ÁFA, azaz bruttó 555 498 Ft.

3. A képviselő-testület felhatalmazza a polgármestert az adás-vételi szerződésnek az önkormányzat nevében történő megkötésére, aláírására, illetve az esetleges további feltételekben való megegyezésre.

Felelős: Dollenstein László polgármester

 Határidő: 2017. június 1.

 Értesül: Fautoris Kft.

**23./Egyéb ügyek**

 **Előadó: Dollenstein László polgármester**

**Dollenstein László polgármester:**

Egyéb ügyek keretében más kérdés, vélemény, hozzászólás nem volt, ezért megköszönte a képviselők munkáját és az ülést 19 órakor bezárta.

 kmft.

 Dollenstein László dr. Sárközi Zsolt

 polgármester jegyző